|  |  |
| --- | --- |
| **Tip Apel: Primul Apel deschis de Proiecte Normale** | |
| **Acronim & Cod proiect** | **TURRIVER 2023 – ROHU00083** |
| **Titlu proiect** | **„Managementul comun al conservării și conștientizării publice a valorilor naturale ale ariilor protejate de-a lungul cursului românesc și maghiar al râului Tur”** |
| **Prioritate** | PRIORITATEA 1 - Cooperare pentru o zonă transfrontalieră mai verde și mai rezilientă între România și Ungaria |
| **Obiectiv**  **Specific** | Obiectiv Specific (OS) 2.7 - Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare |
| **Perioadă de implementare** | 30 luni (18 martie 2025 – 17 septembrie 2027) |
| **Obiectiv** | Îmbunătățirea stării de conservare a ecosistemelor habitatelor umede de interes comunitar din siturile Natura 2000 de pe cursul inferior al râului Tur, prin măsurile de conservare implementate în cadrul proiectului. |
| **Parteneriat** | **Partener Principal/Lead:**  Direcția Parcul Național Hortobágy (HU) |
| **Partener de Proiect:**  PP 2: Societatea Carpatină Ardeleană - Satu Mare (RO) |
| **Organizații asociate:**  AO1: Agenția Națională pentru Arii Naturale Protejate (RO)  AO2: Asociația Crescătorilor de Taurine din Satul Turulung (RO) |
| **Buget total** | 1.306.691,95 EUR din care FEDR 1.045.353,56 EUR |
| **Sumar** | Proiectul ***„Managementul comun al conservării și conștientizării publice a valorilor naturale ale ariilor protejate de-a lungul cursului românesc și maghiar al râului Tur” (ROHU00083 – TURRIVER 2023)*** își propune să îmbunătățească starea de conservare a valorilor naturale - habitate și specii de interes conservativ - din ariile protejate situate de-a lungul râului Tur de pe teritoriul României și Ungariei, prin implementarea planului comun de acțiuni de conservare adoptat în urma proiectului Interreg RO-HU V-A (ROHU-79 TURRIVER) și prin campania de conștientizare a importanței conservării valorilor naturale organizată în zona vizată.  Pentru a sensibiliza comunitățile locale cu privire la necesitatea de a păstra valorile naturale ale ariilor protejate, proiectul se adresează celor două grupuri țintă: copiii și tinerii din unitățile de învățământ ale comunităților locale și fermierii, care prin activitatea lor, au un impact direct asupra terenurilor din ariile protejate.  Activitățile propuse pun accentul pe unicitatea peisajului, pe bogăția din habitate și speciile zonei, precum și pe metodele de coexistență cu acestea. |
| **Rezultate principale** | Principalele rezultate ale proiectului sunt:   * **Un plan de acțiune comun** **revizuit** pentru conservarea ariilor protejate de-a lungul cursului românesc și maghiar al râului Tur, prin monitorizarea și reevaluarea stării de conservare a speciilor de interes conservativ și a celor invazive; * **Îmbunătățirea stării de conservare a ecosistemelor din habitatele umede de interes comunitar din siturile Natura 2000** situate pe cursul inferior al râului Tur, prin măsuri de conservare implementate în cadrul proiectului; * **3 tipuri de măsuri de conservare** implementate, care vor produce o îmbunătățire peisagistică a ariilor naturale protejate: instalarea de adăposturi artificiale pentru lilieci și păsări, restaurarea habitatele umede și plantarea de arbori pe pășuni; * **Creșterea gradului de acceptare** a ariilor protejate în rândul comunităților locale, prin intermediul activităților de sensibilizare a publicului organizate; * **O strategie/un plan de acțiune comun elaborat** prin revizuirea/actualizarea planului de acțiune comun de conservare elaborat în cadrul proiectului Interreg RO-HU V-A ROHU-79 prin includerea unui studiu al speciilor de păsări care nu au fost studiate/ analizate în cadrul proiectului anterior; * **trei tipuri de soluții elaborate** pentru refacerea habitatelor din zonele umede, refacerea pășunilor împădurite și monitorizarea speciilor de lilieci și păsări de interes conservativ; * Studierea **stării de conservare a habitatelor și speciilor** de interes comunitar și pregătirea și prioritizarea măsurilor de conservare necesare în cadrul unui atelier de lucru/eveniment de 3 zile organizat; * **Rapoarte de studiu/ monitorizare elaborate** despre speciile de păsări, nevertebratele terestre, speciile de pești (exotici) din râul Tur, nevertebratele macroscopice acvatice (exotice), speciile de amfibieni și reptile, speciile de lilieci și speciile de plante exotice invazive din zona eligibilă a proiectului. |